Այսօր ալ ցեղասպանութեան ոճիրով զբաղող պատմաբանները եւ քաղաքական գործիչները կը մնան Լեմքինի սահմանումին մէջ, եւ նոյն եզրը կը գործածեն որպէս զանգուածային ոճիր ընդունուած ջարդերուն համար: Հայկական Հարցի միջազգայնացման համար, մենք ալ, հետեւութեամբ, որդեգրեցինք génocide-ցեղասպանութիւնը, նկատի չառինք, որ spécifique-տեսակարար տարբերութիւն կար հայ եւ հրեայ ժողովուրդներուն դէմ գործուած զանգուածային ոճիրներու պատճառներուն միջեւ: